 "Ocha Cafe" เจ้าของเดียวกับ "Ocha Thai" ร้านอาหารไทยไฮโซจากซานฟรานซิสโก สาขานี้อยู่ที่ Asiatique ร้านใหญ่ กว้างขวาง ตกแต่งง่ายๆแบบไทยร่วมสมัย บรรยากาศสบายๆ มีสีสัน สนุกสนานขึ้น แต่ยังคงดูหรูหราสไตล์ Ocha ที่นี่มีห้องด้านข้างที่เป็น Cooking studio สอนทำอาหารด้วย

 Ocha cafe จะต่างจากร้าน Ocha ตรงบรรยากาศ อาหารเป็นอาหารไทยที่ดูร่วมสมัยมากขึ้น เน้นที่วัตถุดิบคุณภาพ ปรุงอย่างพิถีพิถัน จัดจานสวยงาม 

 Wongnai Tastingชวนมาชิมทั้งที จัดใหญ่เช่นเคย ครบถ้วนทั้งอาหารและเครื่องดื่มเหมือนเดิม
เริ่มต้นด้วยเครื่องดื่ม 2แก้วก่อนอาหารจะมาครับ


☆ TUK TUK
 Signature cocktailของร้านที่มาพร้อมรถตุ๊กตุ๊กตามชื่อเมนู ส่วนผสมหลักคือ Thai premium rum ที่คนไทยคุ้นเคยกันดี "แม่โขง" + vodka rasberry 
เพิ่มรสชาติความเป็นไทยด้วยน้ำมะตูม รสชาติเข้มข้นลงตัว กลิ่มหอมๆของน้ำมะตูมช่วยทำให้ดื่มง่าย
 เมนูนี้เสิร์ฟมาพร้อมรถตุ๊กตุ๊กของเล่นคันเล็กๆบนถาด ที่ให้ลูกค้าเอากลับบ้านเป็นของที่ระลึกได้

☆ Osha refresher 
 เครื่องดื่ม signatureอีกแก้ว แก้วนี้เป็น Mocktail เป็นน้ำเบอรี่รวมใส่ ginger ale  รสชาติสดชื่นแบบ เปรี้ยวหวาน ซ่าๆ ใสๆ ไม่มีแอลกอฮอล์ 


☆ เมี่ยงปูนิ่ม 190บาท
 เมี่ยงแบบดั้งเดิม ห่อใส่เครื่องมาให้เรียบร้อย ใส่ถั่วลิสง มะพร้าวคั่ว มะนาว หอมแดง ราดซอสรสหวานๆ หอมๆ ที่ทำจากน้ำตาลเคี่ยว ด้านบนเป็นปูนิ่มชุบแป้งบางๆทอดกรอบๆ ไม่เลี่ยนน้ำมัน ต้องกินคำเดียวจะได้รสชาติเครื่องทุกอย่างครบๆ

☆ หอยเชลล์ยำตะไคร้ 290บาท
เมนูฟิวชั่น หอยเชลล์สดแล่บางๆ ราดน้ำยำตะไคร้รสเปรี้ยวหวาน รสจัดแบบสดชื่น เหมาะกินเป็นจานแรก รสแบบนี้กินแล้วเรียกน้ำย่อยได้ดีเลย

☆ ปลากระพงผัดฉ่า 390บาท
 ปลากระพงทั้งตัว แล่เนื้อ หั่นชิ้นใหญ่ๆ ชุบแป้งทอดกรอบ เอาลงไปผัดกับเครื่องผัดฉ่าอีกรอบ แล้วเอามาวางประกอบลงบนตัวปลาอีกที ส่วนตัวชอบจานนี้ที่สุด ใส่เครื่องเทศกับสมุนไพรเยอะดี 

☆ สเต็กหมูย่างจิ้มแจ่ว 250บาท
 พอร์คช็อปส่วนหมูสันนอกติดกระดูก หมักแล้วย่างทั้งชิ้น ทำแบบสเต็กแต่รสชาติและหน้าตาเหมือนหมูย่างจิ้มแจ่ว หมูนุ่มๆ กินกับน้ำจิ้มแจ่วและผักสด

☆ ต้มยำกุ้ง 290บาท
 เมนูยอดนิยมของคนไทยและต่างชาติ ต้มยำกุ้งน้ำข้น ใช้กุ้งทะเลตัวขนาดกลางๆ ต้มยำปรุงรสกลางๆ เข้มข้นดีแต่ไม่จี๊ดจ๊าด เค้ามีพริกตำกับมะนาวแยกใส่ถ้วยมาให้ ตักใส่เพิ่ม ปรุงรสได้ตามชอบ


 เรียกว่าเป็นร้าน Ochaที่ดูทันสมัยขึ้น อาหารอร่อย หน้าตาสวยงาม บางจานจัดวางมาดูอลังการมากๆ เห็นอาหารกับบรรยากาศแล้วดูแพง แต่จริงๆราคาก็มาตรฐานอาหารไทยทั่วไป รสชาติกลางๆ ไม่จัดจ้านมาก ฝรั่งกินได้ คนไทยกินดี ถ้ามีแขกบ้านแขกเมืองมาเที่ยวไทยเมื่อไหร่ ก็น่าพามาลองชิมครับ

